Hroar Wiksten

Hroar Wiksten (født 31. oktober 1928 i Larvik, død 15. august 2003 i Larvik) var en norsk båtkonstruktør og trebåtbygger i Larvik. 

Wiksten tok svenneprøven som båtbygger i 1945 etter 3 år i lære hos sin far Gustav Wiksten. Han overtok Wikstens Båtbyggeri i 1970 og bestemte seg for å pensjonere seg i 1987 og solgte lokalene i Larvik. Han ble imidlertid overtalt til å fortsette og skalerte ned driften av båtbyggeriet og flyttet det hele til Stavern. Ivar Hesselberg ble ansatt ved båtbyggeriet i desember 1992 og overtok senere driften. 

Wikstennavnet forbindes mest med den karakteristiske krummede krysserhekken, og senere med de større plattgatterne i lerk og afromosia konstruert og bygget av Hroar Wiksten.

Eksterne lenker  
 Wiksten Trebåtforening

Norske skipsingeniører
Norske bedriftsledere